খাদে গাড়ি, তীব্র আওয়াজের সঙ্গে যাত্রীদের আর্তনাদ

উত্তরবঙ্গ: মিরিকে (Mirik Incident) ভয়াবহ দুর্ঘটনা। আচমকাই নিয়ন্ত্রণ হারিয়ে খাদে (Lost control)পড়ল গাড়ি (Car)। এখনও পর্যন্ত পাওয়া খবর অনুযায়ী দুজন যাত্রীর মৃত্যু হয়েছে। আহত ১০ জন যাত্রী। গাড়িটি কয়েকশো ফুট নিচে গড়িয়ে পড়ে যায়। তীব্র আওয়াজের সঙ্গে আহত যাত্রীদের আর্তনাদ।

শনিবার সুখিয়া (Sukia) থেকে শিলিগুড়ি (Shiliguri) যাওয়ার পথে যাত্রী বোঝাই গাড়িটি পাহাড়ে সরু বাঁকে কাছে এসে নিয়ন্ত্রণ হারিয়ে নিচের দিকে গড়াতে থাকে। স্থানীয়দের অনুমান গাড়িটি দ্রুতগতিতে ছিল। এই কারণে বাঁকের মুখে এসে চালক আর ভারসাম্য রাখতে পারেনি। যার জেরে এই দুর্ঘটনা ঘটেছে।

আরও পড়ুন: আচমকা বন্ধ ৯৯ লক্ষ হোয়াটসঅ্যাপ অ্যাকাউন্ট! কেন জানেন?

যাত্রীদের চিৎকার শুনে আশেপাশে থাকা মানুষই উদ্ধার কাজে এগিয়ে আসে। পরে আসে গয়াবাড়ি থানার পুলিশ। আহতদের উদ্ধার করে পানিঘাটা এবং উত্তরবঙ্গ মেডিক্যাল কলেজ অ্যান্ড হাসপাতালে পাঠানো হয়েছে। দুর্ঘটনাগ্রস্ত গাড়িটিকে উদ্ধার করেছে পুলিশ।

গয়াবাড়ি এলাকায় আসতেই বাঁক নিতে গিয়ে নিয়ন্ত্রণ হারিয়ে গাড়িটি দুর্ঘটনায় পড়ে। ঘটনাস্থলেই মৃত্যু হয় তার্কে লামা নামে এক যাত্রীর। তিনি সিলোনা এলাকার বাসিন্দা। গুরুতর জখম হন গণপত প্রসাদ, ইসলামুদ্দিন আনসারি, নাংকা আলম, রাজু ছেত্রী সহ আরও দুই যাত্রী। হাসপাতালে নিয়ে যাওয়ার পথেই মৃত্যু হয় আরও এক যাত্রীর।

কী কারণে এই দুর্ঘটনা তা খতিয়ে দেখছে গয়াবাড়ি পুলিশ। পাহাড়ি রাস্তার বাঁক নিতে গিয়ে অনেক সময় এই রকম মর্মান্তিক পরিণতি হয়েছে।